text: पिछले महीने बांबे हाई कोर्ट ने भी सरकार से पूछा था कि आखिर वह मल्टीप्लेक्स में बिकने वाले खाद्य पदार्थों को क्यों नहीं नियंत्रित कर रही है। विधानसभा में विपक्ष के नेता धनंजय मुंडे के उठाए मामले का जवाब देते हुए राज्य के खाद्य एवं आपूर्ति मंत्री रविंद्र चव्हाण ने कहा कि बाहर से खाना लाने पर किसी तरह का कोई प्रतिबंध नहीं है। अगर कोई ऐसा करता है तो उसके खिलाफ कार्रवाई की जाएगी।